stanford-oval/wikipedia huggingface dataset:
כורדים
הערות שוליים

↑  Van Bruinessen, M. "Religion in Kurdistan" (PDF). Hum.uu.nl. אורכב מ-המקור (Religion in Kurdistan) ב-9 נובמבר 2013. נבדק ב-7 יולי 2013.
↑  טורקיה: כל כוחותינו שבו מצפון עיראק, באתר ynet, 29 בפברואר 2008
רויטרס, טורקיה תקפה מורדים כורדים בצפון עיראק, באתר ynet, 20 במאי 2010
↑  Izady, Prof. M. R. (19 ביוני 2008). "Are Kurds Descended From the Medes?". kurdistanica.com. נבדק ב-2017-07-02. {{cite web}}:  (עזרה)
↑  Kelley, Jack (12 באוקטובר 2014). "The Return Of The Medes – Grace thru faith". Grace thru faith. נבדק ב-2017-07-02. {{cite web}}:  (עזרה)
↑  "With prophetic implications, the Kurds, known as the Medes in the Bible, seize oil-rich region of Iraq. What does it mean?". Joel C. Rosenberg's Blog. 17 ביוני 2014. נבדק ב-2017-07-02. {{cite web}}:  (עזרה)
↑  היסטוריה ושינויי אקלים – שיעור 5, דקות 1:01:23-39:12
↑  The Peace Treaty of Sèvres, H-R network, ‏September 25, 1997.
↑  Schaller, Dominik J.; Zimmerer, Jürgen (2008). "Late Ottoman genocides: the dissolution of the Ottoman Empire and Young Turkish population and extermination policies—introduction". Journal of Genocide Research. Informa UK Limited. 10 (1): 7–14. doi:10.1080/14623520801950820. ISSN 1462-3528.
↑  אחרי היזידים - דאעש מחסל עם נוסף, באתר ‏מאקו‏, 3 באוגוסט 2020
↑  http://www.rudaw.net/RefLanding.aspx?pageid=329292, www.rudaw.net
↑  רועי קייס, הכורדים סופרים קולות, עיראק וטורקיה פותחות בתמרון צבאי גדול, באתר ynet, 25 בספטמבר 2017
↑  "Turkey's Syria offensive explained in four maps" (באנגלית בריטית). 2019-10-09. נבדק ב-2024-04-12.
↑  Who are Syria's minority groups?, SBS News (באנגלית)
↑   צבי בראל, גם לכורדים יש מלחמת אזרחים, באתר הארץ, 18 במרץ 2017
↑  Karadaghi, Pari (1994). The Kurds: Refugees in their own land. Washington: American Psychological Association.
| --- | --- |
בקרת זהויות :  NLI: 987007548476605171  BnF: cb11942456w (data)  GND: 4033792-3  LCCN: sh85073467  NKC: ph117691  TDVİA: kurtler 
ממלכות כורדיות עצמאיות וממשלות כורדיות אוטונומיות בסביבות 1835.
אזורים בהם הייתה אוכלוסייה כורדית משמעותית (מעל 75%) במזרח התיכון ובקווקז (אז דרום ברית המועצות), מסומנים באדום בהיר. המפה נוצרה בידי ה־CIA האמריקני בשנת 1986
כורדיסטן (בהיר), אזור המחיה העיקרי של הכורדים, עליו הם טוענים לאוטונומיה. האזור מחולק כיום בין מספר מדינות במזרח התיכון: דרום־מזרח טורקיה, מערב איראן, צפון עיראק ושלוש מובלעות קטנות בצפון סוריה ובדרום ארמניה. ה־CIA, סביבות 1992
נערה כורדית בבגדים מסורתיים ובידה לפיד, בחגיגת נורוז ליד כפר פאלנגאן, מרכז מחוז כאמייראן, מחוז כורדסתאן, איראן, 2017. חגיגות הנורוז בכפר נערכות על ידי בני־הנוער, העולים כשבידיהם לפידים בוערים אל הסלעים שמאחוריו, ושם מעלים מדורה לרגל השנה החדשה. בינתיים, התושבים עולים אל גגות-הבתים ומנגנים מוזיקה כורדית, והכל לובשים בגדים מסורתיים, צבעוניים ושמחים. חגיגות כאלו הן מסמלי התרבות הכורדית.
גלגל המזל

| --- | --- |

 סוגה:  שעשועון 
 יוצרים:  מרב גריפין 
 מנחים:  Vanna White, ראיין סיקרסט 
 שחקנים:  Jim Thornton 
 פרסים:  פרס אמי לבידור בשעות היום לשעשועון 
 ארץ מקור:  ארצות הברית 
 שפות:  אנגלית 
 מספר פרקים:  7,100 (נכון ל־12 בינואר 2024) 
 תוכנית המשך:  Celebrity Wheel of Fortune 
 הפקה
 מפיק:  Nancy Jones 
 מפיקים בפועל:  מרב גריפין 
 הפצה:  King World Productions 
 אתר צילומים:  אולפני דה ברבנק 
 אורך פרק:  30 דק' 
 שידור
 רשת שידור:  NBC 
 תקופת שידור מקורית:  19 בספטמבר 1983 – הווה 
 קישורים חיצוניים
 www.wheeloffortune.com
 דף התוכנית ב-IMDb
 
צילום של אולפן הגרסה האמריקנית של התוכנית
גלגל המזל (באנגלית: Wheel of Fortune) הוא שעשועון טלוויזיה מבית היוצר של King World המשודר במספר מדינות. כיום משודרת התוכנית גם בישראל באמצעות נטפליקס.
בשעשועון זה מתמודדים שלושה מתחרים הצריכים כל אחד בתורו לנחש מילה מסוימת או משפט מסוים שכתוב על לוח, כשחלק מאותיותיו מוסתרות. כל מתמודד בתורו מסובב גלגל הנמצא לפני המתמודדים (מכאן השם "גלגל המזל") ולאחר סיבוב הגלגל מנחש המתמודד אות שלדעתו מופיעה בין האותיות של המושג הנסתר. אם ניחש נכונה – נחשף מקומה של האות במושג הנעלם, והמתמודד זוכה בכמות נקודות כפי שמורה הגלגל. כמו כן ניתן "לקנות" אותיות אהו"י בעבור סכום מוסכם של נקודות. המנצח בכל סיבוב הוא המתמודד שניחש את המילה או המשפט החבויים.
חוקי התוכנית > כללי

התוכנית היא וריאציה של המשחק איש תלוי בו המתמודדים צריכים לגלות מילה או משפט על ידי ניחוש אותיות המופיעות בהם.
חוקי התוכנית > מהלך סיבובים 1–5

נערת הגלגל מציגה הגדרה של מילה, מטבע לשון או משפט (מן החי, מן האגדות, אישיות וכו') וחושפת כמה אותיות יש בו.
אחד המתמודדים מסובב את "גלגל המזל", פלח הגלגל הנבחר מציין את הפרס בו המתמודד צפוי לזכות.
המתמודד בוחר אות. אם האות נמצאת במשפט, האות מוארת והוא מקבל את הסכום עליו הצביע הגלגל כפול מספר הפעמים שהאות מופיעה במשפט.
למתמודד יש אפשרות לקנות אות אהו"י תמורת 150 נקודות.
אם טעה המתמודד, התור עובר למתמודד הבא, אם צדק מקבל סיבוב נוסף.
אם המתמודד חושב שזיהה את המשפט הוא יכול לחושפו. אם צדק, הוא מקבל את מלוא הנקודות שצבר ואם טעה הסכום עובר למתמודד הבא.
חוקי התוכנית > הסיבוב המהיר

נערת הגלגל מסכמת את מצב הנקודות, ומציגה את הגדרת הסיבוב. המנחה מסובב את הגלגל, פלח הגלגל הנבחר מציין את הפרס בו המתמודדים צפויים לזכות, וכל מתמודד בתורו בוחר אות ומקבל חמש שניות לזהות את ההגדרה.
חוקי התוכנית > סיבוב הגמר

המתמודד בעל התוצאה הגבוהה ביותר עולה לשלב זה.
המתמודד בוחר חמש אותיות רגילות ושתי אותיות אהו"י.
נערת הגלגל חושפת את האותיות הרלוונטיות.
למתמודד ניתנות 10 שניות לזהות את המשפט.
במידה וזיהה, המתמודד יבחר מספר מתוך לוח שעליו חמש דלתות ובכל אחת מהן נמצא פרס, כאשר בשתיים מהן נמצאת מכונית הפרס.
אם קיבל המתמודד את המכונית זכה בה וסיים את השתתפותו, אם בחר בפרס אחר יוזמן המתמודד גם לתוכנית הבאה.
גלגל המזל בישראל

בישראל שודרה התוכנית במסגרת שידורי קשת בערוץ 2 בין השנים 1993–2000. התוכנית הופקה בתחילה על ידי "מעגלות הפקות" ולאחר מכן על ידי "שבלול תקשורת – ארז טל תקשורת בע"מ" חברת ההפקות המשותפת של ארז טל ויעל סברדלוף. את התוכנית הנחה ארז טל והמפיקה הראשית הייתה יעל סברדלוף. לצדו של טל השתתפה גם "נערת הגלגל", בהתחלה אפרת רותם ומירב לוין ואחר כך רות גונזלס וסיגל שחמון, שתפקידה היה לחשוף את האותיות שהתגלו. החל משנת 1998 הפסיק טל להנחות את גלגל המזל ובמקומו נבחר גיל ססובר. גלגל המזל זכה להצלחה גדולה בישראל. פרט לתוכנית הטלוויזיה, פותח גם משחק מחשב המבוסס על השעשועון, על ידי חברת CVR טכנולוגיות בע"מ.
ירון אגסי נחשב לאלוף האלופים של גלגל המזל לאחר שניצח שש פעמים ברציפות.
גלגל המזל בישראל > בחירת נערת הגלגל

בשנת 1995 התקיים טקס בחירת נערת "גלגל המזל", תחרות בה נבחרה המחליפה למירב לוין. רגע השיא היה הבחירה בין שש מתמודדות:
רות גונזלס – דוגמנית שזכתה בתחרות, אך הוחלפה לאחר כשנה וחצי.
סיגל שחמון – החליפה את גונזלס בתפקיד "נערת הגלגל". לאחר מכן הפכה למגישת טלוויזיה מצליחה. הנחתה את תחרות האירוויזיון 1999.
טל מן – דוגמנית שזכתה בתחרות בתואר "חביבת הקהל". ב-1998 החליפה את שחמון בתפקיד "נערת הגלגל".
גלית בורג – חברת הצמד גילי וגלית, נציגת ישראל לאירוויזיון 1989 בשיר "דרך המלך". בשנות האלפיים חזרה בתשובה. נהרגה בתאונת דרכים ב-2022 בגיל 54 בלבד.
ענת אלימלך – דוגמנית ו-"נערת החן" בתחרות מלכת היופי 1993. ב-1997, נרצחה על ידי בן זוגה עקב רצונה להיפרד ממנו. הייתה בת 23 בלבד במותה.
אינגריד פלדמן – דוגמנית מצליחה ומלכת היופי של הולנד.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס אמי לבידור בפריים טיים | 7-8 בספטמבר 2024 | השעשועון הטוב ביותר | "גלגל המזל" | מועמדות |  |
| פרס אמי לבידור בפריים טיים | 7-8 בספטמבר 2024 | המנחה הטוב ביותר בשעשועון | פאט סאג'ק | זכייה |  |
הערות שוליים

↑  Eve Batey, Chris Murphy, Creative Arts Emmys 2024: See the Winners Here, Vanity Fair, ‏8 September 2024
| --- | --- |
בקרת זהויות :  LCCN: n85039405  VIAF: 185917363   WorldCat (עם VIAF): 185917363 
סמליל התוכנית בישראל
The Makings of Me

The Makings of Me (בעברית: התיקונים שלי) הוא אלבומה החמישי של הזמרת מוניקה, אשר יצא ב-3 באוקטובר 2006 על ידי ג'יי רקורדס בארצות הברית.
הפקה

מבחינה מוזיקלית האלבום מכיל מוזיקת היפ-הופ, גוספל ושירים הדומים בסגנונם לשירים מאלבומה הקודם. מוניקה אמרה כי אלבום זה הוא סוג של המשך לאלבומה הקודם והמטרה שלה הוא שישמע אינטימי כמו אלבומה הקודם ודומה לו מוזיקלית. על האלבום עבדו מספר רב של מפיקים, חלקם מפיקים שעבדו איתה על אלבומיה הקודמים כמו מיסי אליוט, ג'רמיין דופרי ובראיין מייקל קוקס לצד מפיקים חדשים כמו דה אנדרדוגס, טאנק ושון גרט.
האלבום קיבל ברובו ביקורות חיוביות ממבקרי המוזיקה אשר שיבחו את הביצועים הקוליים של מוניקה וטענו כי האלבום "תוספת ראויה לקטלוג שלה". הרבה מהביקורות החיוביות היו כלפי סינגל הבכורה של האלבום "Everytime tha Beat Drop" אשר מבקרים רבים שיבחו אותו על הפקתו ועל השפעותיו המוזיקליות. האלבום הגיע בשיאו למקום ה-8 בארצות הברית ולמקום הראשון במצעד אלבומי ה-R&B/היפ-הופ ובכך הפך לאלבום הראשון שלה שעושה זאת. הוא מכר 93 אלף עותקים בשבוע הראשון ליציאתו ובכך הפך לאלבומה הראשון של הזמרת שלא מכר מעל 100 אלף עותקים בשבוע הראשון ליציאתו במדינה מאז אלבום הבכורה שלה והיה גם לאלבום הראשון שלה שלא הגיע לעמד פלטינה במדינה.
מתוך האלבום יצאו 4 סינגלים: "Everytime tha Beat Drop" בשיתוף עם ההרכב Dem Franchize Boyz. הוא נכנס למקום ה-48 בארצות הברית ובכך הפך לשיר היחידי מהאלבום שנכנס למצעד האמריקאי. לאחר מכן יצאו הסינגלים "A Dozen Roses (You Remind Me)" ו-"Sideline Ho" אשר נכשלו גם בשאר העולם וגם הסינגל הרביעי מהאלבום. בתגובה לחוסר הצלחת האלבום ושיריו, מוניקה טענה כי מה שהוביל לכך היה חוסר בקידום האלבום ושיריו. האלבום קיבל מועמדות לפרס אלבום ה-R&B/נשמה הנשי הטוב ביותר בטקס פרסי הנשמה. האלבום יצא לאור מחדש באפריל 2007 וכלל רינגטונים לשיר "The First Night", רקעים בחינם לטלפון, וכרטיס למופע שלה.
ערים: המשחק ששווה מיליון דולר

| --- | --- |

סמליל הסדרה
 סוגה:  שעשועון
 בימוי:  ריץ' קים
 מנחים:  ג'יימס דייוויס
 פרסים:  2,500 דולר, 5,000 דולר, 7,500 דולר, 10,000 דולר, הסכום שספר המתמודד, הסכום שספרו כל המתמודדים, מיליון דולר
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיק:  ויקטוריה אשבורן   דייוויד ברום   סטיוארט שווקרוס   יונג יאם
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  14 ביוני 2019 – הווה
 קישורים חיצוניים
 אתר רשמי
 דף התוכנית ב-IMDb
 
ערים: המשחק ששווה מיליון דולר (באנגלית: Awake: The Million Dollar Game) הוא שעשועון טלוויזיה אמריקאי של נטפליקס. מנחה השעשועון הוא ג'יימס דייוויס. כל שמונת הפרקים של העונה הראשונה עלו בנטפליקס ב-14 ביוני 2019.
כללי המשחק

בכל פרק שבעה מתמודדים ננעלים בתוך חדר סגור עם ערימות של מטבעות קוורטר (25 סנטים אמריקאים) וצריכים להיות ערים 24 שעות ולספור כמה שיותר מטבעות ושהספירה תהיה מדויקת כמה שיותר. לאחר 24 שעות המתמודדים יוצאים מהחדר ואומרים להפקה כמה לדעתם הם ספרו, כשבמקביל ההפקה סופרת כמה באמת הם ספרו. לאחר מכן עולים המתמודדים על במה בפני קהל, ומיד מתקיימת הדחה, כשהמתמודד שספר הכי מעט והמתמודד שהיה הכי רחוק בניחוש שלו מהספירה האמיתית שלו מודחים.
לאחר מכן יש שלוש משימות המאתגרות במיוחד אנשים שחושיהם עייפים, כשבכל משימה המתמודד שעשה את התוצאה הגרועה ביותר מודח. עם זאת, לאחר כל משימה מוכרז הזוכה, ולמתמודדים הנותרים יש "נקודת פרישה (buyout)", שבה אחד מהם יכול להבטיח קבלת סכום כסף (2,500, 5,000 ו-7,500 דולר בהתאמה למספר המשימה) ולפרוש, כשמיד לאחר מכן מתברר האם אכן הוא עשה את התוצאה הגרועה ביותר או שהציל מישהו אחר.
לאחר שנותרו רק שני מתמודדים, המתמודד שהניחוש של הספירה שלו היה מדויק פחות מודח והמתמודד המנצח זוכה בכל הכסף שספר במהלך ה-24 שעות, אך לפני כן יש "נקודת פרישה" המציעה פרס של 10,000 דולר לפורש.
המתמודד שנותר יכול לבחור האם לקחת את כל הכסף שספר וללכת, או להתמודד על ה"ביג בנק" - הכסף שספרו כל המתמודדים במהלך התוכנית. הוא זוכה בכסף באם ההפרש בין הספירה האמיתית שלו והניחוש שלו של סכום הספירה לא גדול מ-500 דולר.
באם הוא צודק, הוא יכול לבחור האם לקחת את ה"ביג בנק" וללכת, או להתמודד על מיליון דולר, בהם יזכה רק באם ההפרש בין הספירה האמיתית שלו והניחוש שלו של סכום הספירה לא גדול מ-25 דולר.
תוצאות

במהלך שמונת הפרקים של העונה הראשונה לא זכה אף מתמודד במיליון דולר, ובאחד הפרקים נאלצו לפרוש במהלך 24 שעות הערות שני מתמודדים בשל בעיות רפואיות. המתמודד שהספירה שלו הייתה המדויקת ביותר היה רחוק בניחוש שלו רק 50 סנט מהתוצאה האמיתית, והמתמודד הכי פחות מדויק היה רחוק בניחוש כ-71,000 דולר מהתוצאה האמיתית.
הערות שוליים

↑  Kennon, Jackie. "New Netflix game show features Iowa contestant awake for over two days". www.kcrg.com (באנגלית). נבדק ב-2019-07-07.
↑  "Everything you need to know about Netflix's new game show 'Awake: The Million Dollar Game'". meaww.com (באנגלית). נבדק ב-2019-07-07.
↑  "Stream It Or Skip It: 'Awake: The Million Dollar Game' On Netflix, Where Sleep-Deprived Contestants Perform Physical Challenges". Decider (באנגלית). 2019-06-14. נבדק ב-2019-07-07.
↑  Whalen, Andrew (2019-06-14). "On Netflix's 'Awake: The Million Dollar Game' contestant stays awake 24 Hours to count 4 million quarters, wins nothing". Newsweek. נבדק ב-2019-07-07.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ערים: המשחק ששווה מיליון דולר".
שפות טונגאיות

| --- | --- |
 תפוצה גאוגרפית:  טונגה טונגה ניואה ניואה
 סיווג שפה:  שפות אוסטרונזיותשפות מלאיו-פולינזיותשפות אוקיאניותשפות פסיפיות-מרכזיותשפות פולינזיותשפות טונגאיות
 שפה אם:  פרוטו-טונגאית
 חלוקות משנה:  טונגאית ניואית ניואפואו
 מזהים
 קוד גלוטולוג:  tong1324
 
השפות הטונגאיות הן קבוצה קטנה של שפות פולינזיות, המדוברות בטונגה ובניואה.
השפות בקבוצה > טונגאית

מקורה של הטונגאית במדינת האיים טונגה, אך מדוברת גם בפיג'י, ניו זילנד, ניואה, קנדה, סמואה האמריקנית, אוסטרליה וונואטו. לשפה זאת יש כ-187,000 דוברים.
השפות בקבוצה > ניואית

מקורה של הניואית במדינה האי ניואה, אך היא מדוברת גם בטונגה ובאיי קוק. ב-1991, הניואית דוברה על ידי 1,600 אנשים בניואה (97.4% מהתושבים).
השפות בקבוצה > ניואפואו

ניואפואו, היא השפה המדוברת באי הצפוני ביותר של טונגה, ניואפואו. בשנת 2015 דברו 500 אנשים ניואפואו. בספטמבר 2022 קראו תומכי השפה ללמד אותה בבתי ספר יסודיים בניואפואו.
ביאורים

1 2  בחלוקות מסוימות
הערות שוליים

↑  "Tongan". Ethnologue.
↑  "Niuafoʻou". Ethnologue.
↑  Latu, Kalino (2022-09-04). "Calls for Tongan Prime Minister to allow teaching of Niuafo'ouan language in schools" (בNew Zealand English).
ערך זה הוא קצרמרבנושא שפות. אתם מוזמנים לתרום לוויקיפדיה ו.
אפקט הפחד

| --- | --- |

לוגו התוכנית
 סוגה:  תוכנית מציאות, שעשועון
 יוצרים:  אנדמול 
 מנחים:  ג'ו רוגאן
 משתתפים:  הקהל הרחב
 זוכים:  בכל פרק נבחר זוכה שונה
 ארץ מקור:  הולנד, ארצות הברית
 שפות:  אנגלית 
 מספר עונות:  6
 מספר פרקים:  142
 הפקה
 חברת הפקה:  אנדמול 
 הפצה:  NBCUniversal הפקות 
 מוזיקה:  רוס לנדאו
 אורך פרק:  50 ד'
 שידור
 רשת שידור:  NBC (ארצות הברית)   AXN (ישראל)
 תקופת שידור מקורית:  11 ביוני 2001 – 12 בספטמבר 2006
 קישורים חיצוניים
 דף התוכנית ב-IMDb
 
אפקט הפחד (באנגלית: Fear Factor) היא תוכנית מציאות ושעשועון אמריקאי. התוכנית המקורית נוצרה בהולנד. פורמט התוכנית נקנה והופק על ידי NBC בין השנים 2001–2006.
מהלך התוכנית

בכל תוכנית מבצעים המתמודדים שלושה פעלולים. הפעלול הראשון קשור לרוב לגובה והוא מתרחש בים. לרוב מעורבים בו מתקנים גדולים כגון מסוקים ומנופים. הפעלול השני קשור לרוב לפעולה מעוררת סלידה כגון אכילת חרקים ואיברים של בעלי חיים שונים. הפעלול השלישי נחשב לפעלול המרהיב ביותר וכולל לרוב כמה שלבים שבהם אתגרים שונים במכוניות, קפיצות ונפילות, פעילות תת-מימית וכו'.
בכל פעלול מודח מתמודד או מספר מתמודדים שהגיעו לתוצאה הגרועה ביותר (התוצאה נמדדת בדרך כלל לפי הזמן או כמות הדגלונים שנאספו בעת הפעלול) והזוכה הגדול שנשאר עד לסוף התוכנית זוכה בסכום של 50,000 דולר.
ספיישלים מיוחדים

המהלך העונות שודרו ספיישלים מיוחדים ושונים, בספיישלים אלו הפרס הכספי גדל. בין הספיישלים ששודרו ניתן למצוא את:
זוגות - התחרות התקיימה בין זוגות שיוצאים ביחד. בעונה הרביעית התקיים ספיישל גדול כזה שכלל 17 פעלולים, הזוג ששרד את כולם וניצח זכה במיליון דולר.
תאומים - זוגות של תאומים זהים התחרו זוג נגד השני כדי לזכות בפרס.
דוגמניות - דוגמניות השתתפו כמו בפורמט הרגיל.
מלכות יופי - מלכות יופי (של מדינות שונות בארצות הברית) השתתפו כמו בפורמט הרגיל.
כוכבות פליבוי - גם הן השתתפו במתכונת הרגילה.
מפורסמים - מפורסמים התחרו בתוכנית כרגיל, אך הזוכה תרם את הפרס הכספי לצדקה.
כוכבי תוכניות מציאות - בחלק מהעונות היו פרקים שבו המתמודדים היו מתמודדים מתוכניות מציאות אחרות, כגון: המירוץ למיליון, אמריקן איידול והישרדות.
פרק מיליון הדולר - בתחילת העונה הרביעית, 12 מתמודדים התחרו בשישה פעלולים, המתמודד ששרד את כל ששת הפעלולים זכה בפרס הגדול- מיליון דולר.
הורים וילדים - ארבע קבוצות של הורים וילדים התחרו, במהלך הפעלולים חיכו להם פרסים כמו מכונית או טיול.
צבא - ספיישל שבו השתתפו חיילים מצבא ארצות הברית אשר הגיעו מחיל האוויר, חיל הים והנחתים.
טורניר המנצחים - במספר פרקים, המשתתפים היו מנצחים בתוכניות קודמות, הם התמודדו על פרס של 100,000 דולרים ועל פרסים שונים ומיוחדים בדרך.
אייל שטיגמן

אייל שטיגמן (נולד ב-9 ביוני 1963) הוא שחיין עבר, אלוף ישראל ושיאן ישראל בשחייה שהשתתף בשתי אולימפיאדות, (לוס אנג'לס 1984 וסיאול 1988) וכן באליפות העולם בשחייה (מדריד 1986), במדי נבחרת ישראל. הוא התמחה בסגנון החזה. בעל 5 מדליות מהמכביה, מהן 2 זהב.
קורות חיים

אייל שטיגמן נולד וגדל בקיבוץ רמת השופט. הוא התאמן בקבוצת השחייה של הפועל עמק יזרעאל בהדרכתו של נח רם ובשלהי הקריירה שלו בקבוצת השחייה של מכבי תל אביב בהדרכתו של הלמוט לוי.
קורות חיים > 1979

באליפות ישראל בשחייה שנערכה באוגוסט 1979 סיים שטיגמן מקום חמישי במשחה ל-100 מטר חזה בתוצאה של 1:13.08 דקות.
קורות חיים > 1981

בתחרות שמונה האומות שנערכה בקיאסו, שווייץ בתחילת יולי 1981 סיים שטיגמן במקום שמיני במשחה ל-200 מטר חזה בתוצאה של 2:34.31 דקות.
קורות חיים > 1981 > המכביה ה-11

בתחרויות השחייה של המכביה ה-11 שנערכו בבריכת השחייה של אוניברסיטת תל אביב מספר ימים לאחר מכן זכה שטיגמן במדליית ארד במשחה ל-200 מטר חזה בתוצאה של 2:29.19 דקות.
קורות חיים > 1981 > אלוף ישראל

באליפות ישראל בשחייה שנערכה בווינגייט בסוף חודש אוגוסט אותה שנה זכה שטיגמן בשתי מדליות זהב. במשחה ל-100 מטר חזה בתוצאה של 1:08.73 דקות, לפני השיאן הישראלי רון קרמן (1:09.00 דקות) ובמשחה ל-200 מטר חזה בתוצאה של 2:29.08 דקות, שוב לפני השיאן קרמן (2:30.49 דקות).
קורות חיים > 1982

באליפות ישראל בשחייה שנערכה בווינגייט בסוף חודש אוגוסט 1982 זכה שטיגמן בשתי מדליות זהב. במשחה ל-100 מטר חזה בתוצאה של 1:08.56 דקות, לפני יוחאי ליפשיץ (1:11.03 דקות) ואייל גפני מהפועל גלבוע (1:11.19 דקות) ובמשחה ל-200 מטר חזה בתוצאה של 2:29.27 דקות, לפני גפני (2:34.37 דקות) ואורון ירדן בן ה-15, מהפועל עמק הירדן (2:41.74 דקות).
באליפות ישראל בקרב-רב בשחייה (100 מטר פרפר, 100 מטר גב, 100 מטר חזה, 100 מטר חתירה) שנערכה באוקטובר אותה שנה זכה שטיגמן במדליית זהב בתוצאה כללית של 4:25.79 דקות.
קורות חיים > 1983 > כינוס הפועל ה-12

בכינוס הפועל ה-12 שנערך בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, זכה שטיגמן במדליית זהב במשחה שליחים 4x100 מטר מעורב בשיא ישראלי חדש של 3:59.95 דקות, ביחד עם יזהר שנהר, נדב שנל וניר שמיר ובשתי מדליות ארד, במשחה ל-100 מטר חזה בתוצאה של 1:07.98 דקות ובמשחה ל-200 מטר חזה בתוצאה של 2:29.52 דקות.
כעבור חודשיים, בתחרות שמונה האומות, בשחייה שנערכה בטנריפה, ספרד ביולי זכה שטיגמן במדליית ארד במשחה ל-100 מטר חזה בתוצאה של 1:07.04 דקות ובמקום הרביעי במשחה ל-200 מטר חזה בשיא ישראלי חדש של 2:26.67 דקות, שיפור לשיא של קרמן (2:27.13 דקות). בנוסף, הוא סיים במקום הרביעי במשחה שליחים 4x100 מטר מעורב בשיא ישראלי חדש של 3:54.84 דקות, ביחד עם שנהר, שנל ושמיר (השיא הקודם עמד על 3:59.95 דקות). שבוע לאחר מכן, בתחרות שחייה שנערכה בדרמשטאדט, גרמניה הוא קבע במשחה ל-100 מטר חזה שיא ישראלי חדש של 1:06.41 דקות, שיפור של 8 מאיות השנייה לשיא של קרמן.
באליפות ישראל בשחייה שנערכה בווינגייט בסוף חודש אוגוסט אותה שנה זכה שטיגמן ב-4 מדליות, מהן שתי מדליות זהב, במשחה ל-100 מטר חזה בתוצאה של 1:06.86 דקות, לפני רועי עמיצור ממכבי תל אביב (1:08.34 דקות) ואייל גפני מהפועל גלבוע (1:10.45 דקות) ובמשחה ל-200 מטר חזה בתוצאה של 2:27.07 דקות, לפני אייל גפני (2:30.84 דקות) ורועי עמיצור (2:31.60 דקות) ושתי מדליות ארד, במשחה ל-200 מטר חופשי בתוצאה של 2:00.33 דקות, אחרי אמיר גניאל (1:54.34 דקות) וזוהר וייס (1:58.65 דקות) ובמשחה ל-200 מטר מעורב אישי בתוצאה של 2:13.12 דקות, אחרי יורם כוכבי שקבע שיא ישראלי חדש של 2:09.47 דקות וליפשיץ (2:11.51 דקות).
קורות חיים > 1984 > אולימפיאדת לוס אנג'לס

באולימפיאדת לוס אנג'לס שנערכה בשנת 1984 סיים שטיגמן במקום ה-22 במשחה ל-100 מטר חזה בשיא ישראלי חדש של 1:05.63 דקות ובמקום ה-23 במשחה ל-200 מטר חזה בתוצאה של 2:24.93 דקות.
באליפות ישראל בשחייה שנערכה בווינגייט באוגוסט אותה שנה זכה שטיגמן במדליית זהב, במשחה ל-100 מטר חזה בתוצאה של 1:06.20 דקות, לפני יוחאי ליפשיץ (1:09.89 דקות) ואמיר גולן ממכבי תל אביב, שקבע בשלב המוקדמות שיא ישראלי חדש לגילאי 16 של 1:09.54 דקות.
קורות חיים > 1985

בתחרות שבע האומות שנערכה בהלסינקי, פינלנד בתחילת יולי 1985 זכה שטיגמן במדליית ארד במשחה ל-100 מטר חזה בתוצאה של 1:07.33 דקות ובמקום שביעי במשחה ל-200 מטר חזה בתוצאה של 2:31.20 דקות.
קורות חיים > 1985 > המכביה ה-12

בתחרויות השחייה של המכביה ה-12 שנערכו בבריכת השחייה של אוניברסיטת תל אביב ביולי 1985 זכה שטיגמן ב-3 מדליות, 2 זהב ו-1 כסף. מדליות זהב, במשחה ל-100 מטר חזה בשיא ישראלי ומכביה חדש של 1:05.62 דקות, לפני מיכאל גלסמן מארצות הברית (1:06.00 דקות) ויעקב וייסמן ממקסיקו (1:07.04 דקות) ובמשחה ל-200 מטר חזה בתוצאה של 2:25.20 דקות, לפני יעקב וייסמן (2:25.63 דקות) ומיכאל גלסמן (2:26.17 דקות) אחיו שגיא סיים במקום רביעי. מדליית כסף, במשחה שליחים 4x100 מטר מעורב, ביחד עם טל משקיף, נדב שנל וזוהר וייס בשיא ישראלי חדש של 3:55.48 דקות, אחרי ארצות הברית (3:54.45 דקות).
באליפות ישראל בשחייה שנערכה בווינגייט בסוף חודש אוגוסט אותה שנה זכה שטיגמן ב-3 מדליות, 2 זהב ו-1 כסף. מדליות זהב, במשחה ל-100 מטר חזה בתוצאה של 1:05.78 דקות, לפני אחיו שגיא שטיגמן (1:08.97 דקות) ויוחאי ליפשיץ (1:09.38 דקות) ובמשחה ל-200 מטר חזה בתוצאה של 2:25.80 דקות. מדליית כסף, במשחה ל-200 מטר מעורב אישי בתוצאה של 2:12.05 דקות, אחרי ליפשיץ (2:09.42 דקות) ולפני אמיר שטרנפלד (2:17.05 דקות).
קורות חיים > 1986 > אליפות עולם

באליפות העולם בשחייה שנערכה במדריד, ספרד 1986 סיים שטיגמן במקום ה-20 במשחה ל-100 מטר חזה בשיא ישראלי חדש של 1:05.59 דקות, במקום ה-21 במשחה ל-200 מטר חזה בשיא ישראלי חדש נוסף של 2:23.21 דקות ובמקום ה-26 במשחה ל-200 מטר מעורב אישי בתוצאה של 2:10.94 דקות.
קורות חיים > 1987

בתחרות שמונה האומות שנערכה באנטוורפן, בלגיה ביולי 1987 זכה שטיגמן ב-5 מדליות, 2 זהב, 1 כסף ו-2 ארד. מדליות זהב, במשחה ל-100 מטר חזה בשיא ישראלי חדש של 1:04.55 דקות, שיפור לשיא הקודם (1:05.59 דקות) ובמשחה ל-200 מטר חזה בתוצאה של 2:23.46 דקות. מדליית כסף, במשחה שליחים 4x200 מטר חופשי ביחד עם שגב פורת ערן הירש ושגיא שטיגמן בתוצאה של 7:54.21 דקות. מדליות ארד, במשחה ל-200 מטר מעורב אישי בתוצאה  של 2:12.28 דקות ובמשחה שליחים 4x100 מטר מעורב, ביחד עם זוהר גלילי, נדב שנל ורזיאל רימר בתוצאה של 3:56.92 דקות.
קורות חיים > 1988 > אולימפיאדת סיאול

באליפות מערב גרמניה שנערכה בקרלסרוהה ביולי 1988 סיים שטיגמן במקום שישי בתוצאה של 1:04.60 דקות ובשלב המקודמות קבע תוצאה של 1:04.59 דקות ובכך קבע את הקריטריון האולימפי (1:04.70 דקות) לאולימפיאדת סיאול (1988) במשחקים האולימפיים עצמם היה שטיגמן השחיין היחיד מישראל. הוא סיים במקום 42 במשחה ל-100 מטר חזה בתוצאה של 1:05.92 דקות ובמקום 37 במשחה ל-200 מטר חזה בתוצאה של 2:25.18 דקות.
קורות חיים > 1989 > המכביה ה-13

בתחרויות השחייה של המכביה ה-13 שנערכו בבריכת השחייה של אוניברסיטת תל אביב ביולי 1989 זכה שטיגמן במדליית ארד במשחה ל-100 מטר חזה בתוצאה של 1:06.42 דקות, אחרי סמואל שוורץ מארצות הברית שקבע שיא מכביה חדש של 1:05.39 דקות. שטיגמן הושעה מנבחרת ישראל והחמיץ את הזכות להימנות על הרביעייה ששיפרה את השיא ישראלי במשחה ל-4x100 מטר מעורב, לאחר שהפר את הוראות ראשי הנבחרת הישראלית כשהופיע לבוש בציוד ספורט של חברה מתחרה לזו שנתנה חסות לנבחרת. נוסף לכך, הוא חילק על דוכן המנצחים חולצות של החברה אותה הוא ייצג. מי שהחליף אותו בשליחים היה לא אחר מאשר אחיו שגיא שטיגמן.
באליפות ישראל בשחייה שנערכה בווינגייט בסוף חודש אוגוסט אותה שנה זכה שטיגמן ב-3 מדליות, 2 זהב ו-1 ארד. מדליות זהב במשחה ל-100 מטר חזה בתוצאה של 1:07.04 דקות ובמשחה ל-200 מטר חזה בתוצאה של 2:28.41 דקות. מדליית ארד במשחה ל-200 מטר מעורב אישי בתוצאה של 2:14.54 דקות, אחרי ערן גרומי (2:11.03 דקות) ואלון קובל (2:13.06 דקות).
חייו האישיים

שטיגמן, מחזיק בבעלותו את מפעל "קמיליה רטבים בע"מ".